Държавен вестник, бр. 105, 2020 г., стр. 51

БРОЙ  105	
Д Ъ Р Ж А В Е Н  В Е С Т Н И К 	
СТР.  51  
(5) При преустановяване на функциите на 
БНБ по чл. 2 поради настъпило правоприем-
ство между задължени субекти дължимата 
такса от преобразуващия се задължен субект 
се заплаща от приемащия задължен субект 
по реда и в сроковете по чл. 8.
Г л а в а  т р е т а
ОПРЕДЕЛЯНЕ НА РАЗМЕРA НА РАЗХО-
ДИТЕ И ТАКСИТЕ
Чл. 6. (1) Размерът на всяка една от так-
сите по чл. 1 се определя в зависимост от 
размера на административните разходи за 
изпълнение на съответната функция по чл. 2.
(2) Разходите по ал. 1 включват:
1. разходи на структурните звена на БНБ, 
дейността на които е пряко свързана с изпъл-
нението на функциите по чл. 2; 
2. съответна част от разходите за дейността 
на структурните звена, които осигуряват адми-
нистративното обслужване на звената по т. 1.
(3) Размерът на административните разходи 
по ал. 2 се определя по методика съгласно 
приложение № 1. 
Чл. 7. (1) Общият размер на таксите по 
чл. 1 за една календарна година се определя 
въз основа на разходите, извършени за всяка от 
функциите по чл. 2, определени след приключ-
ване на календарната година по реда на чл. 6. 
(2) Индивидуалният размер на годишни-
те такси по чл. 1 се определя, като общият 
размер на таксите за всяка от функциите 
по чл. 2 се разпределя между съответните 
задължени субекти съгласно методиките по 
приложения № 2 и 3.
(3) За целите на определянето на таксата 
във връзка с функцията по чл. 2, т. 3 задъл-
жените субекти по т. 1.2 и 1.4 от приложе-
ние № 3 представят в БНБ одитираните си 
финансови отчети за предходната година в 
срок до 30 юни.
Чл. 8. (1) Индивидуалният размер на так-
сите по чл. 1 за всеки задължен субект се 
определя от Управителния съвет на БНБ в 
срок до 31 юли на годината, следваща кален-
дарната година, за която са дължими.
(2) В срок от 7 дни, считано от датата на 
решението по ал. 1, БНБ уведомява задълже-
ните субекти за дължимите такси. 
(3) Задължените субекти заплащат дължи-
мите от тях такси в срок от 14 дни, считано 
от датата на получаване на уведомлението 
по ал. 2. 
(4) При неспазване на срока за заплащане 
на такса от задължен субект за срока на за-
бавата се начислява лихва върху дължимата 
сума в размер на законната лихва.
Чл. 9. В срок до края на месец октомври 
на текущата година БНБ предоставя на задъл-
жените субекти по чл. 4 прогнозен размер на 
разходите си за текущата година за изпълнение 
на функциите по чл. 2.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 1. Тази наредба се издава на основание 
чл. 59а, ал. 2 от Закона за Българската на-
родна банка и е приета с Решение № 418 от 
1.12.2020 г. на Управителния съвет на Бъл-
гарската народна банка.
§ 2. Наредбата влиза в сила на 1 януари 
2021 г. 
§ 3. Първото определяне и заплащане 
на таксите по реда и в сроковете по чл. 7 
и 8 се извършва през 2021 г. за покриване 
на административните разходи за 2020 г. на 
БНБ, произтичащи от функциите по надзор 
и преструктуриране.
§ 4. Задължени субекти, за които БНБ 
преустанови упражняването на функциите по 
чл. 2 преди първото определяне на таксите по 
§ 3, не дължат такси по тази наредба. 
Управител:  
Димитър Радев
Приложение № 1  
към чл. 6, ал. 3
МЕТОДИКА
за определяне размера на разходите, произ-
тичащи от функциите на БНБ по чл. 2
1. Основата за определяне на таксите по 
чл. 1 са ясно дефинирани годишни разходи на 
база на Отчета за изпълнение на бюджета на 
БНБ, които се възстановяват чрез плащането 
на тези такси.
2. Разходите на звената по чл. 6, ал. 2, 
въз основа на които се определят таксите, 
са следните:
2.1. разходи за материали;
2.2. разходи за външни услуги, разходи 
за персонал, социални разходи, до-
броволно пенсионно осигуряване;
2.3. други административни разходи 
(включително разходи, свързани с 
участието на БНБ в ЕСЦБ, евро-
пейски надзорни органи и органи по 
преструктуриранe);
2.4. разходи за данък сгради, такса битови 
отпадъци, застраховка на имущество 
и други такси;
2.5. разходи за амортизация;
2.6. вноски в международни организации, 
директно свързани с функциите на 
БНБ по чл. 2;
2.7. разходи за спомагателни функции, 
като:
2.7.1. структурни единици към Упра-
вител на БНБ;
2.7.2. структурни единици към Главен 
секретар на БНБ;
2.7.3. дирекция „Главно счетоводство“.
3. Размерът на разходите по т. 2.7 се опре-
деля пропорционално на броя на действително 
заетите лица в структурните звена, дейността 
на които е пряко свързана с изпълнението на 
функциите по чл. 2.